ประจำเดือนมาน้อย หรือบางเดือนไม่มาเลย สามารถรับประทานยา FBC ได้มั้ย
สวัสดีค่ะ โดยปกติ ระยะเวลาของการมีประจำเดือนคือ 3-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากมีประจำเดือนน้อยกว่า 3 วัน หรือมีปริมาณเลือดที่ออกมาน้อยกว่าปกติ (hypomenorrhea)หรือหากมีระยะห่างของรอบประจำเดือนมากกว่า 35 วัน (oligomenorrhea)อาจเกิดได้จาก1.มีภาวะเครียด ทำงานหนัก ออกกำลังกายมากไป พักผ่อนน้อย อดนอน2.การใช้ยาฮอร์โมนต่อเนื่องนานๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดเป็นต้น3.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4. น้ำหนักน้อยกว่าปกติ หรือน้ำหนักตัวลดลงรวดเร็ว5. มีภาวะไทรอยด์ไทรอยด์เป็นพิษหรือไทรอยด์ฮอร์โมนต่ำ6. มีภาวะถุงน้ำจำนวนมากในรังไข่(PCOS)โดยมักจะมีรูปร่างอ้วน ขนดก ผิวมัน มีสิวเยอะ7 . มีพังผืดในมดลูก จากการเคยมีมดลูกอักเสบ8. เป็นเนื้องอกของต่อมใต้สมอง9. มีภาวะโลหิตจาง10. อาจเป็นกรรมพันธ์ุได้สำหรับยา FBC หรือ ferro-B Cal เป็นยาบำรุงเลือดที่มีทั้งธาตุเหล็กและโฟลิกแอซิด และมีวิตามินและแร่ธาตุอื่นๆ ผสมด้วย ดังนั้น หากสาเหตุที่ประจำเดือนมาน้อย ไม่ได้เกิดจากโรคโลหิตจาง การทานยา FBC ก็จะไม่ได้ช่วยให้ประจำเดือนมามากขึ้นได้ดังนั้นหากไม่ได้มีภาวะโลหิตจาง ไม่ควรทานยา FBC ดังกล่าวโดยไม่จำเป็น เพราะอาจทำให้ได้รับผลข้างเคียงโดยไม่จำเป็น เช่น อาการท้องผูก หรือท้องเสียและอุจจาระมีสีดำ เบื่ออาหาร คลื่นไส้ อาเจียน ปวดท้อง (เพราะจะไประคายเคืองต่อกระเพาะอาหารได้)แนะนำว่าหากมีประจำเดือนมาปริมาณน้อยกว่าปกติหรือนานๆ มาสักครั้ง ควรไปพบแพทย์เพื่อหาสาเหตุต่างๆ ดังกล่าวก่อนค่ะ การดูแลรักษา ก็จะขึ้นกับสาเหตุค่ะ